ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
'ടിക്ക ഉത്സവ്'വേളയിൽ പ്രധാനമന്ത്രി നരേന്ദ്ര മോദിയുടെ സന്ദേശം
എന്റെ പ്രിയപ്പെട്ട നാട്ടുകാരേ,
ഇന്ന്, ജ്യോതിബ ഫൂലെയുടെ ജന്മവാർഷികമായ ഏപ്രിൽ 11 മുതൽ നാം 'ടിക്ക ഉത്സവ്' സമാരംഭിക്കുന്നു. 'ടിക്ക ഉത്സവ്' ഏപ്രിൽ 14 വരെ തുടരും, അതായത് ബാബ സാഹിബ് അംബേദ്കറുടെ ജന്മവാർഷികം വരെ.
ഈ ഉത്സവം ഒരു തരത്തിൽ കൊറോണയ്ക്കെതിരായ മറ്റൊരു വലിയ യുദ്ധത്തിന്റെ തുടക്കമാണ്. വ്യക്തിപരമായ ശുചിത്വത്തിനും സാമൂഹിക ശുചിത്വത്തിനും നാം പ്രത്യേക ഊന്നൽ നൽകണം.
ഈ നാലു കാര്യങ്ങളും നാം ഓർക്കണം.
ഓരോരുത്തരും ഓരോരുത്തരെ - പ്രതിരോധ കുത്തിവയ്പ്പ് എടുക്കാൻ പിന്തുണയ്ക്കുക , അതായത്, വിദ്യാഭ്യാസം കുറവുള്ളവരും പ്രായമായവരും, സ്വയം വാക്സിനേഷൻ എടുക്കാൻ കഴിയാത്തവരെ സഹായിക്കുക.
ഓരോരുത്തരും ഓരോരുത്തരെ ചികിൽസിക്കാൻ സഹായിക്കുക , അതായത്, വാക്സിനേഷന് ലഭ്യമായ സൗകര്യങ്ങളെക്കുറിച്ച് അറിയാത്ത ആളുകളെ സഹായിക്കുക.
ഓരോരുത്തരും ഓരോരുത്തരെ സംരക്ഷിക്കുക, അതായത്, ഞാൻ ഒരു മുഖാവരണം ധരിക്കണമെന്നും ഈ രീതിയിൽ ഞാൻ എന്നെത്തന്നെ സംരക്ഷിക്കുകയും മറ്റുള്ളവരുടെ ജീവൻ രക്ഷിക്കുകയും ചെയ്യണമെന്നതിൽ ഊന്നൽ നൽകുക.
നാലാമത്തെ പ്രധാന കാര്യം, ആർക്കെങ്കിലും കൊറോണ ബാധിച്ചാൽ, സമൂഹത്തിലെ ആളുകൾ ‘മൈക്രോ കണ്ടെയ്നർ സോണുകൾ’ സൃഷ്ടിക്കുന്നതിൽ നേതൃത്വം നൽകണം എന്നതാണ്. ഒരു കൊറോണ പോസിറ്റീവ് കേസ് റിപ്പോർട്ട് ചെയ്യപ്പെടുന്നിടത്തെല്ലാം കുടുംബാംഗങ്ങളും സമൂഹത്തിലെ ആളുകളും ഒരു ‘മൈക്രോ കണ്ടെയ്ൻമെന്റ് സോൺ’ സൃഷ്ടിക്കണം.
ഇന്ത്യയെപ്പോലെ ജനസാന്ദ്രതയുള്ള ഒരു രാജ്യത്ത് കൊറോണയ്ക്കെതിരെ പോരാടാനുള്ള ഒരു പ്രധാന മാർഗ്ഗം ‘മൈക്രോ കണ്ടെയ്ൻമെന്റ് സോൺ’ കൂടിയാണ്.
ഒരൊറ്റ പോസിറ്റീവ് കേസ് കണ്ടെത്തിയാൽ, നാമെല്ലാവരും ജാഗ്രത പാലിക്കുകയും ബാക്കിയുള്ളവരെ പരീക്ഷിക്കുകയും ചെയ്യേണ്ടത് വളരെ പ്രധാനമാണ്.
അതേസമയം, വാക്സിൻ അർഹരായ ആളുകൾക്ക് നൽകുന്നതിന് സമൂഹവും ഭരണകൂടവും എല്ലാ ശ്രമങ്ങളും നടത്തണം. ഒരു വാക്സിൻ പോലും നഷ്ടപ്പെടുന്നില്ലെന്ന് നാം ഉറപ്പാക്കണം. വാക്സിൻ പാഴാക്കൽ പൂർണ്ണമായി ഇല്ലാത്ത സ്ഥിതിയിലേയ്ക്ക് നാം നീങ്ങണം.
അതിനിടെ, രാജ്യത്തിന്റെ പ്രതിരോധ കുത്തിവയ്പ്പ് ശേഷിയുടെ പരമാവധി ഉപയോഗത്തിലേക്ക് നാം നീങ്ങണം. നമ്മുടെ പ്രതിരോധ ശേഷി വർദ്ധിപ്പിക്കുന്നതിനുള്ള ഒരു മാർഗ്ഗം കൂടിയാണിത്.
(‘മൈക്രോ കണ്ടെയ്ൻമെന്റ് സോണിനെ’ കുറിച്ചുള്ള നമ്മുടെ അവബോധമാണ് നമ്മുടെ വിജയം നിർണ്ണയിക്കുന്നത്.
ആവശ്യമില്ലാത്തപ്പോൾ വീട് വിട്ട് പോകരുതെന്നത് നമ്മുടെ വിജയം തീരുമാനിക്കും.
വാക്സിനേഷന് അർഹരായവർക്ക് വാക്സിനേഷൻ നൽകുമെന്നത് ഞങ്ങളുടെ വിജയം തീരുമാനിക്കും.
മാസ്ക് ധരിക്കുകയും മറ്റ് നിയമങ്ങൾ പാലിക്കുകയും ചെയ്യുന്നുണ്ടോ എന്നതിനെ ആശ്രയിച്ചിരിക്കും നമ്മുടെ വിജയം.
സുഹൃത്തുക്കളെ ,
ഈ നാല് ദിവസങ്ങളിൽ, വ്യക്തിഗത തലത്തിലും സമൂഹ തലത്തിലും ഭരണ തലത്തിലും നമ്മുടെ ലക്ഷ്യങ്ങൾ കൈവരിക്കാൻ എല്ലാ ശ്രമങ്ങളും നടത്തേണ്ടതുണ്ട്.
ജാഗ്രത പാലിക്കുമ്പോൾത്തന്നെ ആളുകളുടെ പങ്കാളിത്തത്തോടെയും ഉത്തരവാദിത്തം നിറവേറ്റുന്നതിലൂടെയും കൊറോണയെ നിയന്ത്രിക്കാൻ നമുക്ക് വീണ്ടും കഴിയുമെന്ന് എനിക്ക് ഉറപ്പുണ്ട്.
ഓർമ്മിക്കുക - മരുന്നും പ്രോട്ടോക്കോളുകളും കർശനമായി പാലിക്കുക
നന്ദി!
നിങ്ങളുടെ ,
നരേന്ദ്ര മോദി.
പ്രധാനമന്ത്രിയുടെ ഓഫീസ്
പുള്ളിപ്പുലികളുടെ എണ്ണത്തിലെ വര്ദ്ധനവില് പ്രധാനമന്ത്രി സന്തോഷം പ്രകടിപ്പിച്ചു
ഇന്ത്യയില് പുള്ളിപ്പുലികളുടെ എണ്ണത്തിലുണ്ടാകുന്ന വര്ദ്ധനവില് പ്രധാനമന്ത്രി നരേന്ദ്രമോദി സന്തോഷം പ്രകടിപ്പിക്കുകയും മൃഗസംരക്ഷണത്തിന് വേണ്ടി പ്രവര്ത്തിക്കുന്ന എല്ലാവരെയും അഭിനന്ദിക്കുകയും ചെയ്തു.
''സുപ്രധാനമായ വാര്ത്ത! സിംഹങ്ങള്ക്കും കടുവകള്ക്കും ശേഷം പുള്ളിപ്പുലികളുടെ സംഖ്യയും വര്ദ്ധിക്കുന്നു.
മൃഗസംരക്ഷണത്തിനായി പ്രവര്ത്തിക്കുന്ന എല്ലാവര്ക്കും അഭിനന്ദനങ്ങള്. ഈ പരിശ്രമങ്ങള് നമ്മള് നിര്ത്താതെ തുടരുകയും നമ്മുടെ മൃഗങ്ങള് സുരക്ഷിതമായ ആവാസവ്യവസ്ഥയില് ജീവിക്കുന്നുവെന്ന് ഉറപ്പുവരുത്തുകയൂം വേണം'' ഒരു ട്വീറ്റില് പ്രധാനമന്ത്രി പറഞ്ഞു.
ഉപരാഷ്ട്രപതിയുടെ കാര്യാലയം
രാജ്യത്തിന്റെ വളർച്ചയ്ക്ക് ഗ്രാമീണ വികസനത്തിന്റെ പ്രാധാന്യം എടുത്തു പറഞ്ഞ് ഉപരാഷ്ട്രപതി
ന്യൂ ഡൽഹി: ജനുവരി 18, 2022
ദ്രുതഗതിയിലുള്ള ഗ്രാമീണ വികസനം രാജ്യത്തിന്റെ വളർച്ചയ്ക്ക് അനിവാര്യമാണെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു. ഇക്കാര്യത്തിൽ, സ്ത്രീ ശാക്തീകരണത്തിൽ പ്രത്യേക ശ്രദ്ധ കേന്ദ്രീകരിച്ച് ഗ്രാമീണ സേവനം ഒരു ദൗത്യമായി ഏറ്റെടുക്കാൻ വ്യവസായ പ്രമുഖരോടും സംരംഭകരായ യുവാക്കളോടും അദ്ദേഹം ആഹ്വാനം ചെയ്തു.
ആന്ധ്രാപ്രദേശ് സന്ദർശനത്തിന്റെ ഭാഗമായി ഇന്ന് വിജയവാഡയിലെ സ്വർണ ഭാരത് ട്രസ്റ്റിൽ വിവിധ നൈപുണ്യ വികസന പരിപാടികളിലൂടെ പരിശീലനം നേടുന്നവരുമായി സംവദിക്കുകയായിരുന്നു അദ്ദേഹം .
ജനസംഖ്യാപരമായ നേട്ടവും, രാജ്യത്തിന്റെ യുവാക്കളുടെ അന്തർലീനമായ കഴിവുകൾ പുറത്തു കൊണ്ട് വരുന്നതിനും നൈപുണ്യ വികസനത്തിന്റെ പ്രാധാന്യം ശ്രീ നായിഡു ചൂണ്ടിക്കാട്ടി.
സമർപ്പിത നൈപുണ്യ വികസന മന്ത്രാലയം രൂപീകരിച്ച് നൈപുണ്യ വികസനം പ്രോത്സാഹിപ്പിക്കുന്നതിനുള്ള ഗവൺമെന്റിന്റെ ശ്രമങ്ങളെ പറ്റി പരാമർശിച്ച ഉപരാഷ്ട്രപതി, ഗവൺമെന്റിന്റെ ശ്രമങ്ങൾക്ക് കരുത്ത് പകരുന്നതിന് കൂടുതൽ വ്യക്തിഗതവും സ്വകാര്യ സ്ഥാപന-തല സംരംഭങ്ങളും ഉണ്ടാകണമെന്ന് ആഹ്വാനം ചെയ്തു.
RRTN/SKY
(Visitor Counter : 116
വനിതാ, ശിശു വികസന മന്ത്രാലയം
സ്ത്രീതൊഴിലാളികൾ ഏറെയുള്ള സ്ഥലങ്ങളിൽ കൂടുതൽ ശിശുപരിപാലന കേന്ദ്രങ്ങൾ തുടങ്ങണം : കേന്ദ്രമന്ത്രി സ്മൃതി ഇറാനി
തിരുവനന്തപുരം 22 മേയ് 2023
കേരളത്തിൽ സ്ത്രീതൊഴിലാളികൾ ഏറെയുള്ള കാർഷിക - കെട്ടിട നിർമാണ മേഖലകളിൽ കൂടുതൽ ശിശുപരിപാലന കേന്ദ്രങ്ങൾ ആരംഭിക്കാൻ സംസ്ഥാന ഗവൺമെന്റിന് നിർദേശം നൽകിയിട്ടുണ്ടെന്ന് കേന്ദ്ര വനിതാ - ശിശു വികസന വകുപ്പ് മന്ത്രി ശ്രീമതി. സ്മൃതി ഇറാനി പറഞ്ഞു. ലേബർ 20 യുടെ ഭാഗമായി ബി എം എസ് സംസ്ഥാന വനിതാ സംഗമം - ദൃഷ്ടി 2023 തിരുവനന്തപുരത്ത് ഉദ്ഘാടനം ചെയ്യുകയായിരുന്നു കേന്ദ്രമന്ത്രി. കേരളത്തിൽ സാങ്കേതിക വിദ്യയുടെ സഹായത്തോടെ അങ്കണവാടികൾ കൂടുതൽ ആധുനികവത്കരിക്കേണ്ടതുണ്ട്. സംസ്ഥാനത്തെ 33,000 അങ്കണവാടികളിലായി 13 ശതമാനം സൂപ്പർവൈസർ തസ്തികകൾ ഒഴിഞ്ഞു കിടക്കുകയാണെന്നും ഇത് നികത്താൻ ഉടൻ നടപടി സ്വീകരിക്കണമെന്ന് സംസ്ഥാന ഗവൺമെന്റിനോട് ആവശ്യപ്പെട്ടിട്ടുണ്ടെന്നും ശ്രീമതി സ്മൃതി ഇറാനി അറിയിച്ചു. സാങ്കേതിക വിദ്യ അടിസ്ഥാനമാക്കി ഗുണഭോക്താക്കളെ കണ്ടെത്തി ആനുകൂല്യങ്ങൾ നേരിട്ട് ലഭ്യമാക്കുന്ന പദ്ധതിക്ക് ഏറ്റവും മികച്ച ഉദാഹരണമാണ് പ്രധാൻമന്ത്രി മാതൃവന്ദന യോജന. ഇതിലൂടെ കേരളത്തിലെ 7 ലക്ഷത്തോളം ഗർഭിണികൾക്ക് 6000 രൂപയുടെ ധനസഹായം നൽകാൻ സാധിച്ചു. കൂടുതൽ ഗുണഭോക്താക്കളെ കണ്ടെത്തുകയാണെങ്കിൽ അവർക്കും ധനസഹായം നൽകാൻ കേന്ദ്രം തയ്യാറാണെന്ന് കേന്ദ്രമന്ത്രി ശ്രീമതി സ്മൃതി ഇറാനി അറിയിച്ചു.
കേരളത്തിൽ സ്ത്രീകൾക്ക് തൊഴിലിടങ്ങളിൽ സുരക്ഷ ഒരുക്കാൻ സംസ്ഥാന ഗവൺമെന്റ് തയാറാകണമെന്ന് ചടങ്ങിൽ മുഖ്യപ്രഭാഷണം നടത്തിയ വിദേശകാര്യ-പാർലമെൻററികാര്യ സഹമന്ത്രി ശ്രീ വി മുരളീധരൻ പറഞ്ഞു. ഇന്ത്യയുടെ ജി 20 അധ്യക്ഷസ്ഥാനം മുഴുവൻ സമൂഹത്തിന്റെയും പുരോഗമനം ഉൾക്കൊളളുന്ന ബൃഹത് സംരംഭമായി മാറുകയാണെന്നും അദ്ദേഹം പറഞ്ഞു.
-NS-
(Visitor Counter : 88
റെയില്വേ മന്ത്രാലയം
തീവണ്ടി യാത്രകളിൽ ജ്വലന സാധ്യത കൂടുതലുള്ള സാമഗ്രികൾ കൊണ്ടു പോകുന്നതിനും, പുകവലിക്കുന്നതിനും എതിരായ വലിയ പ്രചാരണത്തിന് ഇന്ത്യൻ റെയിൽവേ തുടക്കം കുറിച്ചു
ന്യൂഡൽഹി, മാർച്ച് 23, 2021
തീവണ്ടി യാത്രകളിലെ പുകവലി, ജ്വലന സാധ്യത കൂടുതൽ ഉള്ള സാമഗ്രികളുടെ നീക്കം എന്നിവ മൂലം വിവിധ റെയിൽവേ സോണുകളിൽ തീപിടുത്തം റിപ്പോർട്ട് ചെയ്യപ്പെടുന്ന പശ്ചാത്തലത്തിൽ, ഇത്തരം നടപടികൾക്കെതിരെ വ്യാപക പ്രചാരണത്തിന് ഇന്ത്യൻ റെയിൽവേ തുടക്കം കുറിച്ചു.
2021 മാർച്ച് 22ന് തുടക്കം കുറിച്ച പ്രചാരണത്തിൽ 2021 മാർച്ച് 31 മുതൽ നിയമ നടപടികളും സ്വീകരിക്കുന്നതാണ്. 2021 ഏപ്രിൽ 30 വരെ പ്രചാരണം തുടരും.
ഇതുമായി ബന്ധപ്പെട്ട് താഴെ പറയുന്ന നടപടികൾ സ്വീകരിക്കാൻ എല്ലാ റെയിൽവേ സോണുകൾക്കും ഇന്ത്യൻ റെയിൽവേ നിർദ്ദേശം നൽകിയിട്ടുണ്ട്:തീവണ്ടി സേവനങ്ങൾ ഉപയോഗിക്കുന്നവർ, റെയിൽവേ/റെയിൽവേ ഇതര ജീവനക്കാർ അടക്കമുള്ളവരെ ബോധവൽക്കരിക്കുന്നതിനായി ഏഴുദിവസം നീണ്ടുനിൽക്കുന്ന തീവ്ര പ്രചാരണം.
അവബോധ പ്രവർത്തനങ്ങൾ, റെയിൽവേ സ്റ്റേഷനുകളിലെ PA സംവിധാനങ്ങളിലൂടെയുള്ള അറിയിപ്പുകൾ, അച്ചടി-ഇലക്ട്രോണിക്-സാമൂഹ്യ മാധ്യമങ്ങളിലെ പരസ്യങ്ങൾ എന്നിവയിലൂടെ ആകും ഇത് നടപ്പാക്കുക.അവബോധ പ്രവർത്തനങ്ങൾക്ക് ശേഷം, താഴെ പറയുന്നവ നടപ്പാക്കേണ്ടതാണ്:
a) തീവണ്ടികളിലും, റെയിൽവേ പരിസരങ്ങളിലും പുകവലിക്കുന്നതിനെതിരെ വ്യാപക പ്രചാരണം. മുന്നറിയിപ്പ് ലംഘിക്കുന്നവർക്കെതിരെ റെയിൽവേ നിയമം, ടുബാക്കോ നിയമം എന്നിവയ്ക്ക് കീഴിൽ നിയമനടപടി.
b) യാത്രകളിൽ ജ്വലന സാധ്യത കൂടുതലുള്ള സാമഗ്രികൾ, സ്ഫോടകവസ്തുക്കൾ എന്നിവ കൊണ്ടു പോകുന്നത് തടയുന്നതിനായി തീവണ്ടികളിൽ കൃത്യമായ ഇടവേളകളിൽ പരിശോധന. നിർദേശങ്ങൾ ലംഘിക്കുന്നവർക്കെതിരെ റെയിൽവേ നിയമത്തിലെ വ്യവസ്ഥകൾക്ക് കീഴിൽ നടപടികൾ സ്വീകരിക്കുന്നതാണ്.
c) ജ്വലന സാധ്യത കൂടിയ സാമഗ്രികളുടെ ഉപയോഗം കർശനമായി നിയന്ത്രിക്കുന്നതിന്റെ ഭാഗമായി പ്ലാറ്റ്ഫോമുകൾ, യാർഡുകൾ, ഇന്ധനം നിറയ്ക്കൽ പോയിന്റ്കൾ എന്നിവിടങ്ങളിൽ കൃത്യമായ പരിശോധന. നിർദേശങ്ങൾ പാലിക്കാത്തവർക്കെതിരെ കർശന നിയമ നടപടി.
d) ജ്വലന സാധ്യത കൂടിയ സാമഗ്രികൾ, സ്ഫോടകവസ്തുക്കൾ എന്നിവയുടെ സാന്നിധ്യം ഒഴിവാക്കുന്നതിനായി പാഴ്സലുകളിൽ പരിശോധന.
e) തീവണ്ടികൾ, പ്ലാറ്റ്ഫോമുകൾ എന്നിവിടങ്ങളിൽ ഇന്ധന അടുപ്പുകൾ  ഉപയോഗിക്കുന്ന അംഗീകൃത/അനധികൃത വ്യാപാരികൾക്കെതിരെ നടപടി.
RRTN/SKY
(Visitor Counter : 121
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 186.54 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 2.43 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 11,542
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,183 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.32%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 186.54 കോടി  പിന്നിട്ടു. 2,27,52,392 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 2.43 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു. കഴിഞ്ഞ 24 മണിക്കൂറിനുള്ളില്, 1,62,532 ഡോസ് കരുതൽ വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,04,362
രണ്ടാം ഡോസ് 1,00,08,336
കരുതല് ഡോസ് 4600509
മുന്നണിപ്പോരാളികള്
ഒന്നാം ഡോസ് 1,84,14332
രണ്ടാം ഡോസ് 1,75,26051
കരുതല് ഡോസ് 71,42520
12-14 പ്രായപരിധിയിലുള്ളവര്
ഒന്നാം ഡോസ് 2,4355282
രണ്ടാം ഡോസ് 171544
15-18 പ്രായപരിധിയിലുള്ളവര്
ഒന്നാം ഡോസ് 57887693
രണ്ടാം ഡോസ് 40464152
18-44 പ്രായപരിധിയിലുള്ളവര്
ഒന്നാം ഡോസ് 5,55263343
രണ്ടാം ഡോസ് 47,2819549
കരുതല് ഡോസ് 37140
45-59 പ്രായപരിധിയിലുള്ളവര്
ഒന്നാം ഡോസ് 20,28,51927
രണ്ടാം ഡോസ് 18,6818486
കരുതല് ഡോസ് 125392
60നുമേല് പ്രായമുള്ളവര്
ഒന്നാം ഡോസ് 12,68,14564
രണ്ടാം ഡോസ് 11,6368094
കരുതല് ഡോസ് 1,3421079
കരുതല് ഡോസ് 2,5326640
ആകെ 1,86,5494355
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 11,542. ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 1985 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,10,773 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2183 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 261440 പരിശോധനകള് നടത്തി. ആകെ 83.21 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.32 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.83 ശതമാനമാണ്.
ND
(Visitor Counter : 138
മന്ത്രിസഭ
കരകൗശല , കൈത്തറി കയറ്റുമതി കോർപ്പറേഷൻ അടച്ചുപൂട്ടുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ടെക്സ്ടൈൽസ് മന്ത്രാലയത്തിന് കീഴിലുള്ള പൊതു മേഖലാ സ്ഥാപനമായ കരകൗശല , കൈത്തറി കയറ്റുമതി കോർപ്പറേഷൻ ഓഫ് ഇന്ത്യ ലിമിറ്റഡ് അടച്ചുപൂട്ടാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
59 സ്ഥിരം ജീവനക്കാരും 6 മാനേജ്മെന്റ് ട്രെയിനികളും നിലവിൽ കോർപ്പറേഷനിൽ സേവനമനുഷ്ഠിക്കുന്നു. എല്ലാ സ്ഥിരം ജീവനക്കാർക്കും മാനേജ്മെന്റ് ട്രെയിനികൾക്കും പബ്ലിക് എന്റർപ്രൈസസ് വകുപ്പ് നിശ്ചയിച്ചിട്ടുള്ള മാനദണ്ഡങ്ങൾക്കനുസരിച്ച് സന്നദ്ധ വിരമിക്കൽ പദ്ധതിയുടെ  ആനുകൂല്യം ലഭിക്കുന്നതിന് അവസരം നൽകും.
പ്രവർത്തനം നിലച്ചതും വരുമാനമില്ലാത്തതുമായ , പീഡിത വ്യവസായമായി പ്രഖ്യാപിച്ചിട്ടുള്ള ഈ കേന്ദ്ര പൊതുമേഖലാ സ്ഥാപനത്തിലെ ശമ്പളം / വേതനം എന്നിവയ്ക്കുള്ള ആവർത്തന ചെലവ് കുറയ്ക്കുന്നതിനും ഇത് വഴിയൊരുക്കും.
കോർപ്പറേഷൻ 2015-16 സാമ്പത്തിക വർഷം മുതൽ തുടർച്ചയായി നഷ്ടം നേരിടുന്നുണ്ട്, മാത്രമല്ല അതിന്റെ പ്രവർത്തന ചെലവുകൾക്ക് മതിയായ വരുമാനം നേടുന്നില്ല. അതിന്റെ പുനരുജ്ജീവനത്തിന് കാര്യമായ സാധ്യതയില്ലാത്തത് മൂലം , കമ്പനി അടച്ചുപൂട്ടേണ്ടത് അനിവാര്യമായിത്തീർന്നിരിക്കുകയാണ് .
പ്രധാനമന്ത്രിയുടെ ഓഫീസ്
750 മെഗാവാട്ട് രേവ സൗരോര്ജ പദ്ധതി പ്രധാനമന്ത്രി രാഷ്ട്രത്തിനു സമര്പ്പിക്കും
രേവ പദ്ധതി പ്രതിവര്ഷം 15 ലക്ഷം ടണ്ണോളം കാര്ബണ് ഡൈ ഓക്െൈസെഡിനു തുല്യമായ അളവ് കാര്ബണ് നിര്മഗമനം കുറയ്ക്കും.
പദ്ധതി 2022 ആകുമ്പോഴേക്കും പുനരുപയോഗിക്കാവുന്ന ഊര്ജം 175 ജിഗാ വാട്സ് ആക്കുകയെന്ന ലക്ഷ്യം നേടുന്നതിനുള്ള ഇന്ത്യയുടെ പ്രതിബദ്ധതയ്ക്കു തെളിവാണു പദ്ധതി.
മധ്യപ്രദേശിലെ രേവയില് പൂര്ത്തിയാക്കിയ 750 ജിഗാ വാട്സിന്റെ സൗരോര്ജ പദ്ധതി 2020 ജൂലൈ പത്തിനു പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്പ്പിക്കും.
ആകെ 1500 ഹെക്ടര് വിസ്തൃതിയുള്ള സൗരോര്ജ പാര്ക്കില് 500 ഹെക്ടര് സ്ഥലത്തു നിര്മിക്കപ്പെട്ട 250 മെഗാവാട്ടിന്റെ മൂന്നു സൗരോര്ജ ഉല്പാദന യൂണിറ്റുകള് ചേര്ന്നതാണു പദ്ധതി. മധ്യപ്രദേശ് ഊര്ജ വികാസ് നിഗാം ലിമിറ്റഡും  കേന്ദ്ര പൊതുമേഖലാ സംരംഭമായ സോളാര് എനര്ജി കോര്പറേഷന് ഓഫ് ഇന്ത്യയും ചേര്ാന്നാണ് സൗരോര്ജ പാര്ക്ക് വികസിപ്പിച്ചെടുത്തത്. പാര്ക്ക് നിര്മിക്കുന്നതിനായി ആര്.യു.എം.എസ്.എല്ലിനു 138 കോടി രൂപ കേന്ദ്ര സാമ്പത്തിക സഹായം അനുവദിച്ചിരുന്നു. പാര്ക്ക് വികസിപ്പിച്ചശേഷം, 250 മെഗാവാട്ടിന്റെ മൂന്നു സൗരോര്ജ ഉല്പാദന യൂണിറ്റുകള് സ്ഥാപിക്കുന്നതിനായി ആര്.യു.എം.സി.എല്. റിവേഴ്സ് ലേലം വഴി മഹീന്ദ്ര റിന്യൂവബിള്സ് പ്രൈവറ്റ് ലിമിറ്റഡ്, എ.സി.എം.ഇ. ജയ്പൂര് സോളാര് പവര് പ്രൈവറ്റ് ലിമിറ്റഡ്, അരിന്സണ് ക്ലീന് എനര്ജി പ്രൈവറ്റ് ലിമിറ്റഡ് എന്നിവയെ തെരഞ്ഞെടുത്തു. കേന്ദ്ര, സംസ്ഥാന ഗവണ്മെന്റുകള് സഹകരിച്ചു പ്രവര്ത്തികുയാണെണ്ടങ്കില് മികച്ച നേട്ടം ഉണ്ടാക്കാന് സാധിക്കുമെന്നതിനു തെളിവാണ് രേവ സൗരോര്ജ പദ്ധതി.
ഗ്രിഡ് പാരിറ്റി തടസ്സം മറികടക്കുന്ന രാജ്യത്തെ പ്രഥമ സൗരോര്ജ പദ്ധതിയായിരുന്നു രേവ സൗരോര്ജ പദ്ധതി. 2017 ആദ്യം മുതല്ക്കു നിലവിലുള്ള സൗരോര്ജ പദ്ധതി താരിഫായ യൂണിറ്റിന് ഏതാണ്ട് നാലര രൂപ എന്ന നിരക്കുമായി താരതമ്യം ചെയ്യുമ്പോള് രേവ പദ്ധതി ചരിത്രപരമായ നേട്ടമുണ്ടാക്കി. 15 വര്ഷത്തേക്ക് അഞ്ചു പൈസ താരിഫ് വര്ധനയോടെ ആദ്യവര്ഷ താരിഫ് യൂണിറ്റിന് 2.97 രൂപയും 25 വര്ഷത്തേക്കുള്ള കാലയളവില് ലെവലൈസ്ഡ് നിരക്ക് യൂണിറ്റിന് 3.30 രൂപയും ആയിരിക്കും. ഈ പദ്ധതി പ്രതിവര്ഷം 15 ലക്ഷം ടണ് കാര്ബണ് ഡൈ ഓക്സൈഡിനു തുല്യമായ അളവ് കാര്ബണ് നിര്ഗമനം കുറയ്ക്കും.
കരുത്തുറ്റ പദ്ധതി ഘടനയ്ക്കും നവീനതയ്ക്കും ഇന്ത്യക്കകത്തും വിദേശത്തും രേവ പദ്ധതി ശ്രദ്ധേയമാണ്. ഊര്ജം വികസിപ്പിക്കുന്നവര്ക്കുള്ള നഷ്ട സാധ്യതകള് കുറച്ചുകൊണ്ടുള്ള പണമടയ്ക്കല്സംവിധാനം എം.എന്.ആര്.ഇ. മറ്റു സംസ്ഥാനങ്ങള്ക്കും നിര്ദേശിച്ചിട്ടുണ്ട്. പദ്ധതി ലോക ബാങ്ക് ഗ്രൂപ്പ് പ്രസിഡന്റിന്റെ നൂതനതയ്ക്കും മികവിനുമുള്ള അവാര്ഡ് നേടുകയും പ്രധാനമന്ത്രിയുടെ 'നവീനതയുടെ ഒരു പുസ്തകം; പുതിയ തുടക്കങ്ങള്' എന്ന ഗ്രന്ഥത്തില് ഉള്പ്പെടുത്തപ്പെടുകയും ചെയ്തു. സംസ്ഥാനത്തിനു പുറത്തുള്ള ഒരു സ്ഥാപനത്തിനു വൈദ്യുതി വിതരണം ചെയ്യുന്ന ആദ്യത്തെ പുനരുപയോഗിക്കാവുന്ന ഊര്ജ പദ്ധതിയുമാണ് ഇത്. ഡെല്ഹി മെട്രോയ്ക്ക് പദ്ധതിയില്നിന്നുള്ള 24% വൈദ്യുതി ലഭിക്കും. ബാക്കി 76% ആകട്ടെ സംസ്ഥാന ഡിസ്കോമുകള് വഴി മധ്യപ്രദേശില് വിതരണം ചെയ്യും.
2022 ആകുമ്പോഴേക്കും 100 ജിഗാവാട്ട് സൗരോര്ജം ഉള്പ്പെടെ 157 ജിഗാവാട്ട് പുനരുപയോഗിക്കാവുന്ന ഊര്ജം ഉല്പാദിപ്പിക്കുകയെന്ന ഇന്ത്യയുടെ പ്രതിബദ്ധതയ്ക്കുകൂടി തെളിവാണ് രേവ പദ്ധതി.
(
ധനകാര്യ കമ്മീഷൻ
പതിനഞ്ചാം ധനകാര്യ കമ്മീഷൻ, മുൻ കമ്മീഷൻ അധ്യക്ഷൻമാരുമായി കൂടിക്കാഴ്ച നടത്തി
പതിനഞ്ചാം ധനകാര്യ കമ്മീഷൻ അധ്യക്ഷൻ ശ്രീ എൻ കെ സിംഗ് കമ്മീഷൻ അംഗങ്ങൾ എന്നിവർ, മുൻ ധനകാര്യ കമ്മീഷൻ അധ്യക്ഷൻമാരുമായി വെർച്വൽ കൂടിക്കാഴ്ച നടത്തി. പന്ത്രണ്ടാം ധനകാര്യ കമ്മീഷൻ അധ്യക്ഷൻ ഡോ.സി രംഗരാജൻ, പതിമൂന്നാം ധനകാര്യ കമ്മീഷൻ അധ്യക്ഷൻ ഡോ. വിജയ് കേൽഖർ എന്നിവരുമായാണ് കമ്മീഷൻ അംഗങ്ങൾ ചർച്ച നടത്തിയത്
2021-26 കാലയളവിലെ റിപ്പോർട്ട് പതിനഞ്ചാം ധനകാര്യ കമ്മീഷൻ 2020 ഒക്ടോബർ 30ന് സമർപ്പിക്കും.
കോവിഡ് മഹാമാരി മൂലം സാമ്പത്തിക മേഖലയിൽ ഉണ്ടായിട്ടുള്ള നഷ്ടങ്ങൾ, ധന ഏകകങ്ങളിൽ അത് സൃഷ്ടിച്ച ആഘാതങ്ങൾ എന്നിവയ്ക്കിടയിലും മികച്ച പ്രകടനം കാഴ്ചവെച്ച പതിനഞ്ചാം ധനകാര്യ കമ്മീഷനെ മുൻ കമ്മീഷൻ അധ്യക്ഷൻമാർ അഭിനന്ദിച്ചു.
മുൻ ധനകാര്യ കമ്മീഷനുകളുടെ പ്രവർത്തനങ്ങൾ, അവരുമായി നടത്തിയ ചർച്ചകൾ എന്നിവയിൽ നിന്ന് ലഭിച്ച വിലപ്പെട്ട വിവരങ്ങൾക്ക് പതിനഞ്ചാം ധനകാര്യ കമ്മീഷൻ അധ്യക്ഷനും കമ്മീഷൻ അംഗങ്ങളും നന്ദി രേഖപ്പെടുത്തി.
പ്രധാനമന്ത്രിയുടെ ഓഫീസ്
പത്മ പുരസ്കാര ജേതാക്കളെ പ്രധാനമന്ത്രി അഭിനന്ദിച്ചു
പത്മ പുരസ്കാരങ്ങൾ ലഭിച്ചവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"പത്മ പുരസ്കാരങ്ങൾ ലഭിച്ചവർക്ക് അഭിനന്ദനങ്ങൾ. രാഷ്ട്രത്തിനുള്ള അവരുടെ സമ്പന്നവും വ്യത്യസ്തവുമായ സംഭാവനകളും നമ്മുടെ വളർച്ചയുടെ പാത മെച്ചപ്പെടുത്താനുള്ള അവരുടെ ശ്രമങ്ങളും ഇന്ത്യ വിലമതിക്കുന്നു."
Congratulations to those who have been conferred the Padma Awards. India cherishes their rich and varied contributions to the nation and their efforts to enhance our growth trajectory. #PeoplesPadma https://t.co/M6p4FWGhFU
— Narendra Modi  January 25, 2023
രാജ്യരക്ഷാ മന്ത്രാലയം
പ്രതിരോധ ഉപകരണങ്ങൾ പരിശോധിക്കുന്നതിനും സാക്ഷ്യപ്പെടുത്തുന്നതിനുമുള്ള നോഡൽ ഏജൻസി
ന്യൂ ഡൽഹി: മാർച്ച് 28 , 2022
2022-23 ലെ വാർഷിക ബജറ്റിന്റെ ഭാഗമായി പരിശോധനകൾക്കും സർട്ടിഫിക്കേഷൻ ആവശ്യകതകൾക്കും ഒരു സ്വതന്ത്ര നോഡൽ ഏജൻസി രൂപീകരിക്കുന്നതിന് പ്രഖ്യാപനം നടത്തിയിട്ടുണ്ട്. പ്രതിരോധ ഉൽപ്പന്നങ്ങളുടെ പരീക്ഷണം, പരിശോധന, സർട്ടിഫിക്കേഷൻ എന്നിവയുടെ നിലവിലുള്ള സംവിധാനങ്ങൾ പ്രവർത്തനക്ഷമമാക്കുന്നതിനും നിയന്ത്രിക്കുന്നതിനുമുള്ള ഒരു ഏകജാലക നോഡൽ ഏജൻസിയായി ഇത് പ്രവർത്തിക്കും. കൂടാതെ പ്രതിരോധ മേഖലയിലെ പുതിയ സംവിധാനങ്ങൾ പ്രോത്സാഹിപ്പിക്കുന്നതിനും നിരീക്ഷിക്കുന്നതിനുമുള്ള മേൽനോട്ടം വഹിക്കുന്ന ഒരു സ്വയംഭരണ സ്ഥാപനമായാണ് ഈ നോഡൽ ഏജൻസി വിഭാവനം ചെയ്തിരിക്കുന്നത്. .
2018-19 മുതൽ 2020-21 വരെയും നിലവിലെ സാമ്പത്തിക വർഷം 2021-22 വരെയും  പ്രതിരോധ ഉപകരണങ്ങൾക്കായി 127 മൂലധന ഏറ്റെടുക്കൽ കരാറുകൾ ഇന്ത്യൻ വ്യാപാരികളുമായി ഒപ്പുവച്ചു. ഇതിൽ 55 കരാറുകൾ പൊതുമേഖലാ സ്ഥാപനങ്ങളുമായി/മുൻ ഒഎഫ്ബി/ഡിആർഡിഒയുമായും 72 കരാറുകൾ സ്വകാര്യ വെണ്ടർമാരുമായും ഒപ്പുവച്ചു.
2022 മാർച്ച് 28 ന് രാജ്യസഭയിൽ ശ്രീ വൈകോയ്ക്ക് രേഖാമൂലം നൽകിയ മറുപടിയിലാണ് പ്രതിരോധ സഹ മന്ത്രി ശ്രീ അജയ് ഭട്ട് ഈ വിവരം അറിയിച്ചത്.
IE/SKY
പ്രധാനമന്ത്രിയുടെ ഓഫീസ്
വിതരണശൃംഖല പുനഃസ്ഥാപിക്കലുമായി ബന്ധപ്പെട്ട ആഗോള ഉച്ചകോടിയില് പ്രധാനമന്ത്രി നടത്തിയ അഭിസംബോധന
ബഹുമാനപ്പെട്ട പ്രസിഡന്റ് ബൈഡന്,
വിതരണശൃംഖല പുനഃസ്ഥാപനം എന്ന സുപ്രധാന വിഷയത്തെക്കുറിച്ച് ഉച്ചകോടി സംഘടിപ്പിച്ചതിനു ഞാന് നിങ്ങളോടു നന്ദി പറയുന്നു. താങ്കള് ചുമതലയേറ്റ ഉടന്, 'അമേരിക്ക തിരിച്ചുവന്നു' എന്നു നിങ്ങള് പറഞ്ഞു. ഇത്രയും ചുരുങ്ങിയ സമയത്തിനുള്ളില്, ഇതു സംഭവിക്കുന്നതു നാമെല്ലാം കാണുകയാണ്. അതുകൊണ്ടുതന്നെ ഞാനും പറയുകയാണ്, സ്വാഗതം!
ബഹുമാന്യരേ,
മഹാമാരിയുടെ ആദ്യമാസങ്ങളില് വാക്സിനുകള്, ആരോഗ്യ ഉപകരണങ്ങള്, അവശ്യ മരുന്നുകള് എന്നിവ ഉല്പ്പാദിപ്പിക്കുന്നതിനുള്ള അസംസ്കൃതവസ്തുക്കളുടെ ദൗര്ലഭ്യം നമുക്കെല്ലാവര്ക്കുമുണ്ടായിരുന്നു. ഇപ്പോള് ലോകം സാമ്പത്തിക പുനരുദ്ധാരണത്തിനൊരുങ്ങുമ്പോള്, അര്ദ്ധചാലകങ്ങളുടെയും മറ്റു ചരക്കുകളുടെയും വിതരണപ്രതിസന്ധികള് ആരോഗ്യകരമായ വളര്ച്ചയ്ക്കു വഴിയൊരുക്കുകയാണ്. ഷിപ്പിംഗ് കണ്ടെയ്നറുകള്ക്ക് എപ്പോഴെങ്കിലും ക്ഷാമമുണ്ടാകുമെന്നു ലോകത്ത് ആരെങ്കിലും കരുതിയിരുന്നോ?
മാന്യരേ,
വാക്സിനുകളുടെ ആഗോള വിതരണം മെച്ചപ്പെടുത്തുന്നതിനായി ഇന്ത്യ വാക്സിനുകളുടെ കയറ്റുമതി ത്വരിതപ്പെടുത്തി. ഇന്ഡോ-പസഫിക് മേഖലയില് മികച്ചതും ചെലവുകുറഞ്ഞതുമായ കോവിഡ്-19 വാക്സിന് വിതരണം ചെയ്യുന്നതിനായി ഞങ്ങളുടെ ക്വാഡ് പങ്കാളികളുമായി ചേര്ന്നു ഞങ്ങള് പ്രവര്ത്തിക്കുകയാണ്. അടുത്ത വര്ഷം ലോകത്തിനായി 5 ബില്യണ് കോവിഡ് വാക്സിന് ഡോസുകള് ഉല്പ്പാദിപ്പിക്കാനുള്ള തയ്യാറെടുപ്പിലാണ് ഇന്ത്യ. അസംസ്കൃത വസ്തുക്കളുടെ വിതരണത്തില് ഒരു തടസ്സവുമില്ല എന്നതും വളരെ പ്രധാനമാണ്.
മാന്യരേ,
ആഗോള വിതരണശൃംഖല മെച്ചപ്പെടുത്തുന്നതിനു മൂന്നുവശങ്ങള് ഏറ്റവും പ്രധാനമാണെന്നു ഞാന് വിശ്വസിക്കുന്നു - വിശ്വസനീയമായ ഉറവിടം, സുതാര്യത, സമയക്ലിപ്തത. നമ്മുടെ വിതരണം വിശ്വസനീയമായ ഉറവിടങ്ങളില് നിന്നായിരിക്കണം എന്നത് അത്യാവശ്യമാണ്. നമ്മുടെ സുരക്ഷയ്ക്കും ഇതു പ്രധാനമാണ്. വിശ്വസനീയമായ ഉറവിടങ്ങള് പ്രതിപ്രവര്ത്തനപ്രവണത ഇല്ലാത്തതാകണം. അങ്ങനെയായാല് വിതരണശൃംഖല തിരിച്ചടികളില്നിന്നു സംരക്ഷിക്കപ്പെടും. വിതരണശൃംഖലയുടെ വിശ്വാസ്യതയ്ക്കായി അതില് സുതാര്യത ഉണ്ടായിരിക്കേണ്ടത് ആവശ്യമാണ്. സുതാര്യതയുടെ അഭാവത്താല് ഇന്ന് ലോകത്തിലെ പല കമ്പനികളും ചെറിയ കാര്യങ്ങളില് ദൗര്ലഭ്യം നേരിടുന്ന കാഴ്ച നാം കാണുന്നുണ്ട്. അവശ്യവസ്തുക്കള് സമയബന്ധിതമായി വിതരണം ചെയ്തില്ലെങ്കില്, അതു വലിയ നഷ്ടത്തിലേയ്ക്കു നയിച്ചേക്കാം. കൊറോണക്കാലത്ത് ഔഷധമേഖലയിലും മരുന്നുവിതരണത്തിലും ഞങ്ങള് ഇക്കാര്യം വ്യക്തമായി മനസ്സിലാക്കി. അതിനാല് നിശ്ചിതസമയത്തിനുള്ളില് വിതരണം ഉറപ്പാക്കാന്, നമ്മുടെ വിതരണശൃംഖലകള് വൈവിധ്യവല്ക്കരിക്കണം. ഇതിനായി വികസ്വരരാജ്യങ്ങളില് ബദല് ഉല്പ്പാദനശേഷി വികസിപ്പിക്കേണ്ടതുണ്ട്.
മാന്യരേ,
ഔഷധമേഖല, ഐടി, മറ്റ് സാമഗ്രികള് എന്നിവയുടെ വിശ്വസനീയമായ ഉറവിടമെന്ന നിലയില് ഇന്ത്യ അതിന്റെ വിശ്വാസ്യത വളര്ത്തിയെടുത്തിട്ടുണ്ട്. ക്ലീന് ടെക്നോളജി വിതരണ ശൃംഖലയിലും പങ്കുവഹിക്കാന് ഞങ്ങള് ആഗ്രഹിക്കുന്നു. ഞങ്ങളുടെ ജനാധിപത്യമൂല്യങ്ങള് അടിസ്ഥാനമാക്കി, ഒരു നിശ്ചിതസമയപരിധിക്കുള്ളില് തുടര് പ്രവര്ത്തന പദ്ധതി തയ്യാറാക്കാന് വേഗത്തില് ഒരുങ്ങാനായി നമ്മുടെ പ്രവര്ത്തകസംഘങ്ങളോട് ഞാന് നിര്ദേശിക്കുകയാണ്.
നന്ദി.
(
രാജ്യരക്ഷാ മന്ത്രാലയം
കരസേനാ മേധാവി യുണൈറ്റഡ് കിംഗ്ഡമിലേക്ക് പുറപ്പെട്ടു
ന്യൂ ഡൽഹി: ഓഗസ്റ്റ് 9, 2023
സാൻഡ്ഹർസ്റ്റിലെ റോയൽ മിലിട്ടറി അക്കാദമിയിൽ നടക്കുന്ന 201-ാമത് സോവറിൻസ് പരേഡ് ഓഫ് കമ്മീഷനിംഗ് കോഴ്സ് 223 അവലോകനം ചെയ്യുന്നതിനായി കരസേനാ മേധാവി ജനറൽ മനോജ് പാണ്ഡെ ഇന്ന് യുണൈറ്റഡ് കിംഗ്ഡമിലേക്ക് പുറപ്പെട്ടു. റോയൽ മിലിട്ടറി അക്കാദമി സാൻഡ്ഹർസ്റ്റിലെ സോവറിൻസ് പരേഡ് ലോകമെമ്പാടുമുള്ള ഓഫീസർ കേഡറ്റുകളുടെ പാസിംഗ് ഔട്ടിന് പേരുകേട്ട ഒരു പ്രശസ്ത പരിപാടിയാണ്. പരേഡിൽ പരമാധികാരിയുടെ പ്രതിനിധിയാകുന്ന ഇന്ത്യയിൽ നിന്നുള്ള ആദ്യത്തെ കരസേനാ മേധാവിയാണ് ജനറൽ മനോജ് പാണ്ഡെ. സന്ദര്ശന വേളയില് റോയല് മിലിട്ടറി അക്കാദമിയിലെ അഭിമാനകരമായ സ്ഥാനം വഹിക്കുന്ന ഇന്ത്യന് ആര്മി മെമ്മോറിയല് റൂമും ജനറല് സന്ദര്ശിക്കും.
ബ്രിട്ടീഷ് ആർമി ചീഫ് ഓഫ് ജനറൽ സ്റ്റാഫ് ജനറൽ സർ പാട്രിക് സാൻഡേഴ്സ്, യുകെ സായുധ സേനയുടെ വൈസ് ചീഫ് ഓഫ് ഡിഫൻസ് സ്റ്റാഫ് ജനറൽ ഗ്വിൻ ജെങ്കിൻസ് എന്നിവരുമായി ജനറൽ മനോജ് പാണ്ഡെ ആശയവിനിമയം നടത്തും. കമാൻഡർ, യുകെ സ്ട്രാറ്റജിക് കമാൻഡ് ജനറൽ സർ ജെയിംസ് ഹോക്കൻഹൾ; ഫീൽഡ് ആർമി കമാൻഡർ ലെഫ്റ്റനന്റ് ജനറൽ റാൽഫ് വുഡ്ഡിസ്, റോയൽ മിലിട്ടറി അക്കാദമി സാൻഡ്ഹർസ്റ്റിന്റെ കമാൻഡന്റ് മേജർ ജനറൽ സാകരി റെയ്മണ്ട് സ്റ്റെനിംഗ് എന്നിവരുമായി പ്രതിരോധ സഹകരണം, തീവ്രവാദ വിരുദ്ധ ശ്രമങ്ങൾ, തന്ത്രപരമായ ആസൂത്രണം എന്നിവയുൾപ്പെടെ പൊതു താൽപ്പര്യമുള്ള വിവിധ വിഷയങ്ങളിൽ അദ്ദേഹം ഉന്നതതല ചർച്ചകളിൽ ഏർപ്പെടും.
ഇരു രാജ്യങ്ങളും തമ്മിലുള്ള നയതന്ത്ര, സൈനിക, സാംസ്കാരിക ബന്ധം ശക്തിപ്പെടുത്തുന്നതിലെ സുപ്രധാന നാഴികക്കല്ലാണ് ഈ സന്ദര്ശനം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 216.70 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 13,59,361 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 48,027 പേര്
ചികിത്സയിലുള്ളത് 0.11 ശതമാനം പേര്
രോഗമുക്തി നിരക്ക് 98.71%
കഴിഞ്ഞ 24 മണിക്കൂറിനിടെ 4,735 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,39,62,664 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,858 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.17 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 1,75,935 പരിശോധനകള്.
(ND
ആഭ്യന്തരകാര്യ മന്ത്രാലയം
സി ആർ പി എഫ് സ്ഥാപക ദിനത്തിൽ കേന്ദ്ര ആഭ്യന്തര മന്ത്രി ശ്രീ അമിത് ഷാ സി ആർ പി എഫ് ജവാന്മാർക്ക് ആശംസകൾ നേർന്നു
ന്യൂ ഡൽഹി, ജൂലൈ 27, 2022
കേന്ദ്ര ആഭ്യന്തര-സഹകരണ മന്ത്രി ശ്രീ അമിത് ഷാ സെൻട്രൽ റിസർവ് പോലീസ് ഫോഴ്സിന്റെ  ജവാന്മാർക്ക് അതിന്റെ സ്ഥാപക ദിനത്തിൽ ആശംസകൾ നേർന്നു. രാജ്യത്തിന്റെ സുരക്ഷിതത്വം നിലനിർത്തുന്നതിൽ സിആർപിഎഫ് അതുല്യമായ സംഭാവനകൾ നൽകിയെന്ന് മാത്രമല്ല, ഓരോ ഇന്ത്യക്കാരനും അഭിമാനിക്കുന്ന ധീരതയുടെ മഹത്തായ ചരിത്രം സൃഷ്ടിക്കുകയും ചെയ്തുവെന്ന് ആഭ്യന്തരമന്ത്രി ഒരു ട്വീറ്റിൽ പറഞ്ഞു.സിആർപിഎഫിലെ ജവാൻമാരെ അദ്ദേഹം അഭിനന്ദിച്ചു. ഒപ്പം, അവരുടെ രാഷ്ട്രത്തിനായുള്ള സേവനത്തെയും സമർപ്പണത്തെയും അഭിവാദ്യവും ചെയ്തു.
1939 ജൂലൈ 27 ന് ക്രൗൺ റെപ്രസന്റേറ്റീവ് പോലീസ് എന്ന നിലയിൽ സെൻട്രൽ റിസർവ് പോലീസ് സേന സ്ഥാപിതമായി. സ്വാതന്ത്ര്യാനന്തരം, 1949 ഡിസംബർ 28-ന് പാർലമെന്റിന്റെ നിയമപ്രകാരം ഈ സേനയെ സെൻട്രൽ റിസർവ് പോലീസ് ഫോഴ്സ് എന്ന് നാമകരണം ചെയ്തു. അന്നത്തെ കേന്ദ്ര ആഭ്യന്തര മന്ത്രി സർദാർ വല്ലഭായ് പട്ടേൽ, പുതുതായി സ്വാതന്ത്ര്യം നേടിയ രാജ്യത്തിന്റെ മാറുന്ന ആവശ്യങ്ങൾക്കനുസരിച്ച് ഈ സേനയ്ക്ക് ബഹുമുഖമായ പങ്ക് വിഭാവനം ചെയ്തിരുന്നു
RRTN/SKY
(Visitor Counter : 129
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബക്രീദ് ആശംസ
ഈദ് ഉൽ അദായുടെ വേളയിൽ പ്രധാനമന്ത്രി ശ്രീ. നരേന്ദ്ര മോദി ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഈദ് മുബാറക്!
ഈദ്-ഉൽ-അദാ ആശംസകൾ. കൂട്ടായ സഹാനുഭൂതി, ഐക്യം, കൂടുതൽ നല്ല സേവനത്തിനായി ഉൾപ്പെടുത്തൽ എന്നിവയുടെ ചൈതന്യം ഈ ദിവസം കൂടുതൽ നൽകട്ടെ.